
Pripažinti nereikalingu naudoti Šiaulių miesto savivaldybei nuosavybės teise priklausantį ilgalaikį materialųjį turtą inžinerinį statinį - automobilių stovėjimo aikštelę (bendras plotas 3992,49 kv. m, unikalus numeris 4400-6435-1678), esančią adresu Tolminkiemio g. 4, Šiauliuose.

Pripažinto nereikalingu arba netinkamo (negalimo) naudoti turto nurašymą apsprendžia Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašas, patvirtintas Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašas, patvirtintas Šiaulių miesto savivaldybės tarybos 2023 m. kovo 30 d. sprendimu Nr.  T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 26 straipsnio 1 dalies 1 ir 8 punktuose numatyta, kad ilgalaikis materialusis turtas pripažįstamas  nereikalingu naudoti, kai jis fiziškai nusidėvi ir kai turtas tampa nereikalingas savivaldybės funkcijoms įgyvendinti ir (ar) nelieka kur jį pritaikyti. Įstatymo 27 straipsnio 1 dalies 5 punkte nustatyta, kad nereikalingas arba netinkamas (negalimas) naudoti savivaldybės turtas parduodamas Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnyje nustatyta tvarka – viešo aukciono būdu.
Vadovaujantis Turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo, patvirtinto Šiaulių miesto savivaldybės tarybos 2023 m. kovo 30 d. sprendimu Nr. T-169 „Dėl turto pripažinimo nereikalingu arba netinkamu (negalimu) naudoti ir jo nurašymo, išardymo ir likvidavimo tvarkos aprašo patvirtinimo“, nuostatomis, sprendimą dėl Savivaldybės nekilnojamojo turto pripažinimo nereikalingu arba netinkamu (negalimu) naudoti, turto nurašymo ir likvidavimo priima Savivaldybės taryba.

Savivaldybei nuosavybės teise priklausantį ilgalaikį materialųjį turtą inžinerinį statinį - automobilių stovėjimo aikštelę (bendras plotas 3992,49 kv. m, unikalus numeris 4400-6435-1678, likutinė vertė 105 216,68 Eur), esančią adresu Tolminkiemio g. 4, Šiauliuose, (toliau – Aikštelė), pripažinti nereikalingu naudoti.
Aikštelė yra nusidėvėjusi, teritorija aplink ją yra apleista ir neprižiūrima. Aikštelės danga - asfaltbetonis yra sutrūkinėjusi, duobėta, nelygi, su defektais, vietomis – atsivėrę plyšiai, kuriuose kaupiasi vanduo. Aikštelė savivaldybės funkcijoms vykdyti nereikalinga, todėl siūloma ją įtraukti į viešame aukcione parduodamo Šiaulių miesto savivaldybės nekilnojamojo turto ir kitų nekilnojamųjų daiktų sąrašą, bei parduoti viešame aukcione. 
Numatomos naujos teisinio reglamentavimo nuostatos. 
Naujos teisinio reguliavimo nuostatos nenumatomos.

Priėmus sprendimą neigiamų pasekmių nenumatoma. Teigiamos pasekmės – pardavus nenaudojamą ilgalaikį materialųjį turtą savivaldybės biudžetas gaus papildomų pajamų.  

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimo įgyvendinimui lėšos nebus reikalingos.

Lietuvos Respublikos korupcijos prevencijos įstatymo 8 straipsnio 1 dalyje yra numatyti atvejai kada viešojo administravimo subjektas, rengiantis norminio teisės akto projektą, Vyriausybės nustatyta tvarka atlieka šio teisės akto projekto antikorupcinį vertinimą. Dėl teisės akto projekto antikorupcinio vertinimo spręs Šiaulių miesto savivaldybės administracijos už korupcijai atsparios aplinkos kūrimą atsakingas asmuo.

Sprendimą inicijuoja Šiaulių miesto savivaldybės administracija. Sprendimo projektą parengė Šiaulių miesto savivaldybės administracijos Turto valdymo skyrius. Rengėjas − skyriaus patarėja Ernesta Baltutienė, tel. +370 41 509 594.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Patarėja, pavaduojanti skyriaus vedėją					           Ernesta Baltutienė
